***А1. Адзначце складаназлучаныя сказы, паміж часткамі якіх трэба паставіць коску:***

1) Перад навальніцай перасталі спяваць птушкі і змоўклі неўгамонныя конікі.

2) Цыклон нясе з сабою дождж ці снег а добрае надвор'е прыносіць антыцыклон.

3) Маладзік і зіхатлівая зорка.

4) Люблю слухаць пранікнёныя сімфоніі Чайкоўскага і не пакідае мяне абыякавай светлая музыка Пракоф'ева.

5) Дзень-другі і пачнецца сяўба.

***А2. Адзначце складаназалежныя сказы, у якіх на месцы пропуску (пропускаў) трэба паставіць коску (коскі):***

1) Цікава назіраць за Дзвіной, калі яна прачынаецца ад зімовага сну\_\_\_і калі першыя крыгі з шумам і трэскам адрываюцца ад яе берагоў.

2) Пад арэшнікам\_\_\_які цвіў на ўзлеску\_\_\_ззялі сінімі іскрынкамі пралескі.

3) Каб пахам чаромхі напоўніўся пакой\_\_\_мама адчыніла балконныя дзверы.

4) Пры будаўніцтве станцыі метро «Уручча» быў знойдзены шкілет ляснога слана\_\_\_ўзрост якога складае больш за сто тысяч гадоў.

5) Я чуў, што\_\_\_калі ў навагоднія дні ляжыць на дрэвах іней, то будзе шмат грыбоў.

***А3. Адзначце бяззлучнікавыя складаныя сказы, у якіх на месцы пропуску трэба паставіць двукроп'е:***

1) Мы з сяброўкай адчувалі сапраўдную асалоду ад прагулкі\_\_\_наша сцежка ў абдымках бэзу была незвычайна прыгожай.

2) Гісторыкі сведчаць\_\_\_на тэрыторыі Белавежскай пушчы падоўгу жыў Уладзімір Манамах.

3) Жураўлінымі імшарамі восень залатая крочыць\_\_\_ад кіслых прысмакаў журавінавых заплюшчыла сонца вочы.

4) Ландыш пяшчотна рукою кранеш\_\_\_музыка з белых званочкаў пальецца.

5) Хлеб у возе\_\_\_няма бяды ў дарозе.

***А4. Адзначце сцверджанні, якія адпавядаюць наступнаму сказу:***

*Фантаны, якія раней называлі вадамётамі цудоўным чынам змяняюць аблічча любога горада і гэта зразумела: сваімі халоднымі струменямі яны ўдыхаюць новую энергію, ажыўляюць архітэктуру, якога б кірунку яна ні была.*

1) У сказе пастаўлены ўсе неабходныя знакі прыпынку;

2) у сказе няправільна пастаўлена двукроп'е;

3) у сказе не хапае дзвюх косак;

4) у сказе не хапае толькі адной коскі;

5) сказ з'яўляецца складаным з рознымі відамі сувязі частак.

***А5. Адзначце сцверджанне, якое адпавядае сказу з простай мовай:***

*«Скрыпка і балалайка паходзяць з адной сям'і, — сказаў настаўнік музыкі — а іх "прабабуля " — арфа».*

1) У сказе не хапае двукроп'я;

2) у сказе пастаўлены ўсе неабходныя знакі прыпынку;

3) простая мова няправільна заключана ў двукоссе;

4) у сказе не хапае кропкі;

5) у сказе не хапае кропкі.